**Zápis do MŠ na školský rok 2024/2025**

Riaditeľka materskej školy, Nám. 4. apríla 62, 900 33 Marianka v zmysle platnej školskej legislatívy a po dohode so zriaďovateľom

oznamuje, že

**ZÁPIS DETÍ DO MATERSKEJ ŠKOLY NA ŠKOLSKÝ ROK 2024/2025**

**SA USKUTOČNÍ OD 1. MÁJA 2024 DO 17. MÁJA 2024**

Žiadosť o prijatie dieťaťa na predprimárne vzdelávanie spolu s potvrdením o spôsobilosti dieťaťa navštevovať MŠ, ktoré obsahuje údaj o povinnom očkovaní dieťaťa je možné doručiť:

* osobne do materskej školy
* formou e-mailu na adresu riaditel.ms@marianka.sk,
* poštou na adresu MŠ Nám. 4 apríla 62, 900 33 Marianka alebo na
* adresu zriaďovateľa Obec Marianka, Školská 32, 900 33 Marianka

**obálku označiť „Zápis MŠ“.**

**Podmienky prijímania detí na predprimárne vzdelávanie:**

* Prednostne sa prijímajú deti, pre ktoré je plnenie predprimárneho vzdelávania povinné (budú mať 5 rokov).
* Na predprimárne vzdelávanie sa prednostne prijímajú deti, ktoré majú právo na prijatie (budú mať 4 roky).
* Na predprimárne vzdelávanie sa prijímajú deti od troch rokov veku.
* Prijatie dieťaťa v prípade väčšieho záujmu – postupnosť podľa dátumu narodenia dieťaťa.

**Dôležité!!!**

Podľa §144a školského zákona účinného od 1.januára 2022 sa na žiadostiach **vyžaduje podpis oboch zákonných zástupcov dieťaťa.**

Rozhodnutie o prijatí/neprijatí bude vydané do 30. júna 2024.

Mgr. Miriama Žáčková

riaditeľka MŠ